Diari Oficial de la Generalitat Valenciana


Sumari del DOGV 1496, del 04-03-1991 (1991/820503)

ORDRE de 22 de febrer de 1991, del Conseller d'Obres Públiques, Urbanisme i Transports, per la qual es regulen les subvencions per a l'elaboració de planejament i projectes urbanístics.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/22/(1)/dof/vci/html**

### Dades del document

Número de DOGV
:   1496

Data del DOGV
:   04-03-1991

Secció del DOGV
:   DISPOSICIONS GENERALS

Número del document
:   1991/820503


Data del document
:   22-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 22 de febrer de 1991, del Conseller d'Obres Públiques, Urbanisme i Transports per la qual es regulen les subvencions per a l'elaboració de planejament i projectes urbanístics.  
La disposició transitòria primera del Text Refós de la Llei sobre Règim del Sòl i Ordenació Urbana estableix l?obligació d'adaptar el planejament general a les determinacions de l?esmentada llei. La majoria dels municipis de la Comunitat Valenciana ha acabat el procés d'adaptació i revisió dels seus corresponents plans generals i normes subsidiàries o la redacció de projectes de delimitació de Sòl urbà, i la resta es troba en les diferents fases terminals de la seua tramitació.  
En aquells municipis que feren l'adaptació en els primers anys de vigència de la llei, la publicació dels reglaments que la despleguen o el mateix transcurs del temps han creat circumstàncies que legalment requereixen la revisió dels seus instruments urbanístics, sense detriment de la necessària seguretat jurídica, que es fonamenta en la desitjable permanència dels documents de planejament, i que recomana la cautela necessària per evitar alteracions de les seues determinacions principals, anticipades a la vigència dels seus propis programes d'actuació urbanística previstos en l'article 48 de L.S.  
La tasca d'elaborar els mares generals urbanístics es troba avançada i quasi conclosa i sorgeix, així mateix, la necessitat de desplegar-los a través del planejament parcial, plans especials de reforma interior i plans especials de protecció de recintes històrics amb expedient incoat a l?efecte.  
Aquesta necessitat s'entén tant més urgent quan, mitjançant l?esmentada acció derivada, es pretén la conservació o protecció del patrimoni urbanístico-arquitectònic o la creació de sòl urbanitzat sobre terrenys de titularitat pública o que donen suport a activitats d'utilitat pública, interès social.  
Per tal de col·laborar amb els ajuntaments en aquesta tasca planificadora i de gestió urbanística és perquè, segons que disposen les atribucions contingudes en els articles 35.é) i 44 de la Llei 5/1983, de 30 de desembre, del Govern Valencià  
ORDENE  
Article primer  
L'establiment d'un programa de subvencions amb una dotació de vint milions de pessetes (24.544.357 PTA) amb càrrec a la línia genèrica de subvenció 701/000/90, Ajudes al Planejament Urbanístic del Pressupost de la Generalitat Valenciana per a 1991, per a la redacció de les següents figures de planejament en les condicions que es citen:  
a) Per als plans generals municipals d'ordenació, normes subsidiàries d'àmbit municipal aprovats definitivament:  
Les revisions dels esmentats instruments urbanístics, documents ja adaptats al text refós de Is Llei del Sòl, que hauran de justificar aquesta revisió segons que disposa el seu article 47 L.S.  
b) Per als projectes de delimitació de sòl urbà (art. 81 L.S.) aprovats definitivament per a la seua conversió en normes subsidiàries d'àmbit municipal.  
c) Plans parcials residencials. Hauran de concórrer les condicions següents:  
- Que la promoció siga d'iniciativa pública i motivada per a la creació de patrimoni municipal.  
- El seu àmbit territorial inclourà exclusivament propietats de titularitat municipal en la quantia suficient per poder dur a efecte, tal finalitat.  
- Del desplegament del planejament es derivaran actuacions de constatable utilitat pública i interés social, tal com dotació d'equipaments especialment necessaris per a la població, execució de sistemes generals, etc.  
d) Plans especials de reforma interior o plans especials de protecció.  
- L'àmbit s'estendrà a conjunts declarats o amb expedient incoat d'interés històric artístic i no s'oposaran en les seues finalitats i mètodes al planejament de rang superior.  
En els Plans Especials de Reforma Interior.  
- Estarà prevista la seua redacció en el planejament de rang superior, i es formaran per a la satisfacció de dèficits d'equipament.  
- Es redactaran per a la dotació de serveis urbanístics bàsics.  
Article segon  
Podran sol·licitar aquestes ajudes els ajuntaments de la Comunitat Valenciana que justifiquen la necessitat de la seua elaboració i la mancança de mitjans econòmics i tècnics per a la seua elaboració.  
Article tercer  
Les sol·licituds de les corporacions locals interessades s'adreçaran a l'Il·lm. Sr. Director General d'Urbanisme i Ordenació del Territori i es presentaran en les dependències del Registre General de la Conselleria d'Obres Públiques, Urbanisme i Transports, ubicat en l'av. Blasco Ibáñez, 50, València, 46107, fent constar els punts següents:  
a) Ens local que ho sol·licita.  
b) Instrument urbanístic que s'ha de realitzar i honoraris d'aquest.  
c) Justificació legal de la necessitat d'escometre tal instrument urbanístic.  
d) Indicació del sistema d'adjudicació (adjudicació directa o concurs).  
Juntament amb aquest document s'haurà d'acompanyar, obligatòriament, la documentació següent:  
A) Acord del ple de l'ajuntament corresponent que incloga els aspectes següents:  
a) Facultar, el president de l?entitat local perquè es tracte a fi de sol·licitar de la Conselleria d'Obres Públiques, Urbanisme i Transports l'ajuda que calga per a la redacció de l?instrument urbanístic que es desitja subvencionar i per a subscriure tots aquells documents que pogueren derivar-se de l?execució d'aquest.  
b) Compromís d'acceptació futura de la subvenció sol·licitada en els termes en què la Conselleria poguera concedir-la, en cas de resultar beneficiaris.  
Sense perjudici del que disposa el paràgraf precedent, la corporació local subvencionada podrà, en el cas que la quantia de la subvenció no li permeta escometre efectivament la redacció del pla, renunciar a l'acord corresponent en favor seu dins del termini inexorable dels 10 dies hàbils següents al de la recepció de la notificació de l?esmentat acord. En aquest cas, la Conselleria d'Obres Públiques, Urbanisme i Transports efectuarà les gestins que calguen per alliberar el crèdit disposat. Aquesta comunicació es dirigirà, així mateix, a l'Il·lm. Sr. Director General d'Urbanisme i Ordenació Territorial i es cursarà a través del Registre General de Documents d'aquesta Conselleria.  
c) Compromís de notificar a la Direcció General d'Urbanisme i Ordenació Territorial d'aquesta Conselleria dins del termini de 45 dies naturals a partir de la notificació de la subvenció, de la tramitació i adjudicació de l?expedient contractual, segons s'ha disposat en el paràgraf precedent.  
d) Manifestació expressa que es coneix i s'accepta que la quantitat amb què la conselleria poguera subvencionar no es, veurà incrementada per cap motiu. L'entitat local beneficiària finançarà i pagarà, conseqüentment, l'addicional que siga necessari.  
e) Manifestació expressa que es coneixen i s'accepten tots els requisits que s'estableixen en aquesta ordre i també que l?incompliment d'aquests facultarà la Conselleria d'Obres Públiques, Urbanisme i Transports a revocar la subvenció concedida, cosa que implicarà l?obligació de tornar les quantitats que haguera pogut perceble l?entitat beneficiària.  
B) Memòria justificativa i càlcul d'honoraris, segons RD 2.512/77, de 17 de juny i RD 3.066/78, d'u de desembre, incloent-hi l?IVA corresponent.  
C) Dades d'identificació fiscal i bancàries de l?entitat sol·licitant tals com: núm. de compte al qual es vol que s'efectuen les transferències, en el cas de ser subvencionats, titular del compte, identificació de l?entitat bancària o caixa d'estalvis i domicili d'aquesta.  
Article quart  
El termini improrrogable per a presentar les sol·licituds acabarà el trenté dia següent, inclòs, al de la publicació d'aquesta Ordre en el DOGV.  
Article cinquè  
Es podrà concedir l'esmentada subvenció sempre que hi haja crèdit disponible i d'acord amb els respectius períodes que establesca l'ordre de la Conselleria d'Economia i Hisenda per al tancament de l'exercici pressupostari de 1991.  
Article sisé  
La quantia de la subvenció s'establirà segons les circumstàncies següents:  
a) Redacció de la revisió de plans generals municipals d'ordenació, normes subsidiàries d'àmbit municipal i conversió dels projectes de delimitació de sòl urbà en normes subsidiàries d'àmbit municipal.  
- Fins al 40% dels honoraris quan l'ajuntament adjudique els treballs pel sistema de concurs públic.  
- Fins al 25% dels honoraris si l'adjudicació és directa.  
b) Redacció de planejament parcial:  
- Fins al 20% dels honoraris, tant si és per concurs o per adjudicació directa.  
c) redacció de planejament especial o de reforma interior:  
- Fins al 20% dels honoraris, tant si és per concurs o per adjudicació directa.  
d) Redacció de plans de protecció de monuments o recintes històrico-artístics amb expedients incoats. El 33% dels honoraris, tant si és per concurs o per adjudicació directa.  
Article seté  
Una vegada notificada la citada resolució a l'ajuntament corresponent i, tret el supòsit previst per l'article 3r. A b) in fine, es convocarà el concurs o s'adjudicaran directament els treballs sobre la base dels plecs de condicions administratives i tècniques enviats per la Direcció General d'Urbanisme i Ordenació Territorial juntament amb la resolució adjudicadora, i es formalitzarà el contracte subsegüent entre l'ajuntament i l?equip redactor adjudicatari, dels quals s'informarà a la Direcció General dins dels 10 dies hàbils següents a la data de subscripció d'aquell.  
Article vuité  
Els pagaments parcials de la subvenció es realitzaran dins del terminis següents:  
a) Un 60% de l'import d'aquesta es lliurarà immediatament després de concedida la subvenció.  
b) Un 25% es pagarà després de l'aportació i la comprovació concernent al document d'ordenació.  
c) El 15% restant es pagarà una vegada haja justificat la corporació l'aprovació definitiva per l'òrgan competent de l'instrument urbanístic subvencionat.  
DISPOSICIO FINAL  
La Direcció General d'Urbanisme i Ordenació Territorial dictarà les instruccions que, si escau, calga per a interpretar, executar i desplegar aquesta ordre, que entra en vigor l?endemà de la publicació.  
València, 22 de febrer de 1991.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI